U TRAVNJU 2012. 25-GODIŠNJAKINJA IZ MUMBAJSKE ČETVRTI BANDRA
POSLJEDNJI JE PUT VIĐENA.
ZVALA SE SHEENA BORA.
TELEFONSKI POZIV KOJI SLIJEDI SNIMKA JE RAZGOVORA
IZMEĐU SHEENINA ZARUČNIKA I NJEZINE OBITELJI U DANIMA NAKON NJEZINA NESTANKA.
Što se dogodilo sa Sheenom?
GLAS RAHULA MUKERJEAJA
Ako se mene pita, sa Sheenom se dogodilo to…
GLAS PETERA MUKERJEAJA
…da je svojevoljno otišla nekamo
i da trenutačno ne želi biti u kontaktu ni s kim.
Da.
Tako ja to shvaćam.
Možeš cijeli svijet prevrnuti naglavce,
lutati naokolo, istraživati…
Tko? Gdje? Što? Ovo? Ono?
Možda pronađeš tragove, i možda pronađeš Sheenu.
Ali kad završiš s potragom i ostalim, a ne pronađeš je
jer je dobro prikrila svoje tragove, što onda?
-Ali tata… -I kamo to sve vodi?
Vidiš, Indrani je posljednja osoba koja ju je vidjela, dobro?
Poznam svoju majku, a u to doba znala je biti strašna. I zlobna.
VIDHIE MUKERJEA KĆI INDRANI MUKERJEA
Znala je biti pomalo nasilna.
Znala se ponašati kao i svaka druga osoba,
ali nije… Moram vam reći
da je ona i najpametnija žena na svijetu koju poznam.
Oboje mojih roditelja bili su iznadprosječni.
Indrani i Peter u svoje su doba bili moćan par.
Tad su bili na čelu svih novina.
INDRANI MUKERJEA NOVA DIREKTORICA INX MEDIA
Moja mama došla je u Bombay i počevši ni iz čega…
izgradila je svoju karijeru.
Gospođa Indrani Mukerjea, direktorica INX Media.
Bilo je glamura, ljepote,
mnoštva auta i kuća.
Vodili su obitelji na putovanja.
Kada sam upoznala maminu sestru Sheenu,
bila sam veoma mlada.
Nikad je nisam zvala „teta”. Samo Sheena.
Bila je prelijepa, zanosna,
veoma eklektična, inteligentna žena. Još se toga sjećam.
Bilo mi je čudno što od 2012. odjednom više nije bilo kontakta.
Ljudi bi pitali: „Gdje je Sheena?”
Moja bi majka dobila napad bijesa.
Mama mi je rekla da je Sheena u SAD-u i nekoliko puta sam je pitala.
Rekli su mi da se preselila u L. A.
i da ondje živi nekim svojim životom.
Nakon nekog vremena, i to mi je doista čudno,
i još uvijek to ne mogu shvatiti…
Nitko više nije pitao za Sheenu nakon nekog vremena.
Sheenu više nitko…
nije ni spominjao.
Uopće.
Kao da nas je netko začarao
kako bismo zaboravili da je Sheena ikad postojala.
TRAVANJ 2012.
25. KOLOVOZA 2015.
Kada sam stigla kući 25. kolovoza odmah nakon nastave…
O, Bože, cijela je kuća bila isprevrtana.
Posvuda su se vrtjele horde policajaca.
Koncept policajaca u našoj kući bio mi je potpuno stran.
Sve što je imalo veze s policijom bilo mi je potpuno strano.
A onda sam se počela ljutiti na policiju
koja čeprka po našim stvarima,
i pitala sam ih koji se vrag događa. Mama mi je rekla da se smirim.
Jedan od policajaca pitao je služavku pozna li Sheenu.
Otišla sam do svoje mame i pitala je
zašto spominju Sheenu.
A ona me samo pogledala…
i prije negoli je uspjela nešto reći policajac je uskočio: „Nema razgovora. ”
Mamu su uhitili.
I poslije toga je nisam vidjela.
Upravo smo primili izvanredne vijesti.
Medijsku tajkunicu, Indrani Mukerjea, uhitila je mumbajska policija
pod optužbom da je ubila svoju sestru prije tri godine.
Primio sam Peterov poziv.
„Indrani je uhićena pod optužbom da je izvršila ubojstvo. ”
Bio sam joj jako blizak. Nisam znao.
Upalila sam TV i ugledala Sheeninu fotografiju.
Ostali smo bez teksta.
Što se dovraga dogodilo?
To je slučaj koji nas je sve zbunio, fascinirao i šokirao.
Ovo je bio slučaj u kojem se skoro svakodnevno
pojavljivalo neko novo otkriće.
Sama obitelj u javnost je svako malo puštala novu priču.
Svaki osmjeh i svaki zagrljaj bio je lažan.
Kako bismo pred svijetom hinili da je sve dobro.
Rahule. Rahule, slušaj. Rahule, nemoj bježati.
Dinamika tih odnosa.
Kakva je to obitelj?
Kao što možete zamisliti, valovi šoka
preplavili su mumbajsko visoko društvo.
Ta je priča sve više rasla.
Jedna skupina moćnika htjela je odbaciti slučaj.
Druga skupina moćnika htjela je razotkriti slučaj.
Koji je točno bio motiv zbog kojeg je Indrani Sheenu
hladnokrvno ubila?
Mislim li da netko u obitelji zna što se dogodilo sa Sheenom?
Apsolutno. Mislim da ima više od jedne osobe.
PRIČA O INDRANI MUKERJEA: ZAKOPANA ISTINA
23. SVIBNJA 2012.
MJESEC DANA NAKON SHEENINA NESTANKA
NA 2 SATA OD MUMBAIJA
Donosio sam kući neke materijale iz Varsaija.
GANESH DHENE PREDSTAVNIK CIVILNE POLICIJE
Na putu natrag
ugledao sam mango koji je pao sa stabla pa sam zaustavio vozilo sa strane ceste.
Nešto sam osjetio.
Zaudaralo je na trulež, pa sam potražio izvor.
Ugledao sam ruku s nalakiranim noktima,
a tlo oko nje pokazivalo je znakove zakapanja.
Potom sam pozvao policijsku postaju.
Oni su prikupili kosti i neke ostatke.
Na mjestu gdje je pronađeno truplo
iskopali smo jamu ispod drveta udaljenog otprilike 3,5 m
i zakopali ga u jamu.
Godine 2012. po tom se truplu vidjelo
da se radilo o slučaju gnjusnog ubojstva.
Onoga trenutka kad dođe izvješće o neprirodnoj smrti…
Y. P. SINGH BIVŠI POLICAJAC
…policija mora barem registrirati
izvješće o smrti uslijed nesretnog slučaja.
Stoga je ovaj slučaj nečuven.
Policija nije izdala izvješće o smrti uslijed nesretnog slučaja,
nije registrirala ubojstvo i nije istražila slučaj.
U pozadini toga bio je netko veoma moćan.
25. KOLOVOZA 2015.
Kad je moja majka uhićena,
moja se veza s njom potpuno prekinula.
Samo se sjećam da je moj otac bio potpuno zbunjen događajima.
Bio mi je velika podrška u tom trenutku.
Ali bila sam u kući punoj ljudi
s tatine strane obitelji
koji su u trenu bili…
spremni povjerovati da je ona to učinila i pitali se: „Kako je mogla?”
I svi… Naravno, svi su bili podjednako zgranuti
i pitali se koji se to vrag događa.
Ali umjesto da sjednu i probaju otkriti što se događa,
svi su već imali čvrst stav.
POLICIJSKA POSTAJA KHAR, MUMBAI
Dobio sam poziv od jednoga izvjestitelja
da je policija uhitila osobu pod imenom Indrani Mukerjea.
I odjednom mi je sinulo da je Indrani Mukerjea…
SAHIL JOSHI, NOVINAR
…ona Indrani Mukerjea. Znate?
Sjećam se da su prvoga dana
svi mediji javljali da je Indrani Mukerjea ubila svoju sestru,
i to je bilo vrlo vjerojatno. Znate, to se događa.
Brat ubije brata, sestra ubije sestru. To se događa.
Ali kako je to uspjela skrivati tri godine?
Ovo se zbilo 2012. ,
a ona je uhićena 2015. Kako joj je to uspjelo?
India Today iz svojih izvora doznaje da je sve izašlo na vidjelo
nakon što je doušnik obavijestio policiju
o navodnoj umiješanosti Indrani Mukerjea u ubojstvo svoje sestre
u dosluhu sa svojim vozačem.
SHYAMVAR RAI BIVŠI VOZAČ INDRANI MUKERJEA
Policija je satima ispitivala Indraninog vozača Shyamvara Raija,
nakon čega je priznao zločin.
Nakon ovoga ključnog priznanja policija je pozvala Indrani Mukerjea
te ju je ispitivala tri i pol sata
i naposljetku je uhitila.
Cijeli ovaj slučaj protiv Indrani Mukerjea…
VIDYA NOVINARKA
…izgrađen je na priznanjima,
na svjedočenju Shyamvara Raija.
Vozača koji je bio u službi same Indrani Mukerjea.
Svojih 35 godina radnoga vijeka proveo sam u policijskoj službi.
Kad se netko nađe pred policijom, pokazuje određeni strah.
VIŠI INSPEKTOR U POLICIJSKOJ POSTAJI KHAR
A…
U ljudskoj je prirodi da,
kad osoba izađe pred policiju,
osjeća strah.
Shyamvar Rai otkrio je da je godine 2012.
on u dosluhu s Indrani Mukerjea
ubio Sheenu Boru.
To nije kompliciran slučaj. Radi se o običnom ubojstvu.
Još uvijek mislim da u početku
mumbajska policija nije mogla pojmiti opakost tog slučaja.
Mislili su samo da će medijima taj slučaj biti sočan trač.
Uspjeli su riješiti slučaj nakon tri godine,
pa će ih potapšati po leđima.
I gotovo.
Idućega dana počeli smo primati informacije
da su policijski timovi otišli u Kolkatu, u Guwahati.
Shvatili smo da možda ima još osumnjičenika u ovom slučaju.
Najnovije vijesti pristižu iz Kolkate.
Drugi suprug Indrani Mukerjea, Sanjeev Khanna,
maloprije je uhićen.
Policija ga sumnjiči za sudjelovanje u spletki.
SANJEEV KHANNA INDRANIN BIVŠI MUŽ
Prema izvorima bio je u autu s Indrani i Shyamvarom Raijem
dana 24. travnja 2012. ,
kad je Indrani pokupila Sheenu pred fakultetom,
i navodno je pomogao Indrani ubiti Sheenu.
Za to ga se sumnjiči.
Gospodine Khanna! Prihvaćate li optužbe?
Detalji Sanjeevova svjedočenja.
Indranin bivši suprug potvrdio je da je Sheena zadavljena i ubijena.
Ali tvrdi da je bio u autu i prespavao cijelo ubojstvo.
Iznenađuje upletenost Sanjeeva Khanne,
bivšega supruga Indrani Mukerjea, s kojom ima kćer, Vidhie.
Jedina osoba koja ne odgovara slagalici jest Sanjeev,
moj biološki otac.
On djeluje kao anomalija u cijeloj toj stvari.
On doista nije imao veze ni s čim i ni s kim od nas,
izuzev činjenice da mi je otac. Ništa više!
Ja sam kći Indrani Mukerjea, Petera Mukerjeaja i Sanjeeva Khanne.
Moj otac, Peter, zakonski me posvojio.
Ali mnogi ljudi nemaju tu sreću
da mogu reći kako imaju tri roditelja.
Ali ironično je da su mi sva tri roditelja oduzeta
i svi odreda završili su u zatvoru.
Upravo smo primili izvanredne vijesti. Medijsku tajkunicu, Indrani Mukerjea…
Sheena Bora…
Ne mogu vjerovati da je moje ime povezano…
Ja, Vidhie Mukerjea, povezana sam s riječju „ubojstvo”.
Kad uopće izgovorim svoje ime,
misli mi istoga časa polete prema ubojstvu i slučaju Sheene Bore.
Kad se prvi put pojavila, bila je to prilično jasna priča.
Svi su se uzbudili zbog činjenice
da je ta priča dovoljno sočna
da se u njoj pojavljuju supruga, bivši suprug
i vozač. Mislim,
kakva savršena montaža.
Sljedeći bestseler.
Svakako bi bio izvrstan film. Ali ovo je stvarna priča.
Nije sve tako crno i bijelo.
Do slučaja ubojstva Sheene Bore
Indrani Mukerjea poznavali smo…
RAJDEEP SARDESAI NOVINAR
…samo kao Peterovu suprugu
i ambicioznu vladaricu korporativnih medija.
Indrani je nad Sheenom u iskazu policije počinila hladnokrvno ubojstvo.
Usredotočili smo se na otkrivanje razloga „zašto”.
Počeli smo istraživati njezinu životnu priču.
Idemo istražiti
gdje je počeo život Indrani Mukerjea
i tko je Indrani Mukerjea?
Mislim da smo mnogo vremena proveli obilazeći i upoznajući ljude
koji su znali i Sheenu i Indrani.
G. U. K. BORA GĐA D. R. BORA
Jednu od ključnih uloga u ovomu
igrao je brat Indrani Mukerjea, Mekhail Bora.
Zovem se Mekhail Bora.
Ja sam brat…
MEKHAIL BORA BRAT SHEENE BORE
…pokojne Sheene Bore.
Ovo je moj dom.
Ovdje smo Sheena i ja rođeni.
A moglo bi se reći
i da je ovo mjesto gdje je rođena Indrani.
Kad sam na vijestima vidio
da je Indrani ubila Sheenu…
Na trenutak sam…
potpuno zanijemio.
Dalo bi se reći da sam se smrznuo od šoka.
Indrani Mukerjea uhitila je mumbajska policija…
…zbog njezine navodne upletenosti u ubojstvo vlastite sestre.
…uhićena jer je ubila svoju sestru.
-Samo malo. Trebamo samo dvije minute. -Ne sad. Nemam komentara. Oprostite.
Nisam znao što u početku reći.
U to je doba sve bilo kaotično, a jedna osoba iz medija pitala je:
„Sheenu Boru ubila je njezina starija sestra?”
To mi nije izlazilo iz glave.
Kako se od početka ne bi objavljivale lažne vijesti,
svi trebaju znati pravu istinu.
Mogu predočiti dokaze
mumbajskoj policiji koji jasno dokazuju
da je Sheena Indranina kći, a ne sestra, a ja sam joj sin.
Najveći obrat u ovom slučaju sada je
da je Sheena, koju smo do jučer smatrali Indraninom sestrom,
zapravo njezina kći.
Optužena je jer je obmanula sve koje zna.
SHEENA MI JE KĆI, A NE SESTRA, PRIZNAJE INDRANI
SRAMOTNA OBITELJ
SUPRUGA ZA ČIJU PROŠLOST PETER NIJE ZNAO
Sjećam se da sam pustio priču o Sheeni Bori
u eter tih dana.
A nisam samo voditelj vijesti nego i otac.
Kad kao roditelj, a ne urednik vijesti čujete…
da je Sheena Indranina kći te da je Indrani ubila vlastitu kćer,
iznenada se zapitate koji je to vrag?
Događaji koji se odvijaju tako su šokantni
da javnost ne zna što bi mislila.
Ne možete pasti niže od ovoga.
Indrani kao majka… nevjerojatno odurno.
Što je za nas bilo najviše
NOVINARKA I KOLUMNISTICA
…zapanjujuće u cijeloj stvari?
To je nešto što morate razumjeti
u pogledu nas kao države i kao kulture.
Postoje određena očekivanja prema liku majke u Indiji.
To je duboko usađeno u našu kulturu.
Duboko je usađeno u prevladavajuću vjeru.
Najvažnija je majka, zemlja je Majka Indija.
Sve se vrti oko majke.
Činjenica da je jedna majka
mogla počiniti ovo ubojstvo i ubiti svoju vlastitu kćer
nepojmljiva je.
Načelnik mumbajske policije potvrdio je
da je Sheena bila kći Indrani Mukerjea
iz nepoznate prethodne veze.
Potom su doznali da je ona kći
iz njezina prvog braka.
A nitko nije znao tko je bio muž.
Misterij ubojstva Sheene Bore u središtu je mnoštva složenih odnosa.
Tko je koga oženio, tko je komu napravio dijete, činjenice su
koje mumbajskoj policiji zadaju glavobolju.
Od moga ranog djetinjstva do otprilike 15. godine
nije bilo nikakvoga kontakta s Indrani.
Roditi djecu
i potom ih ostaviti nije dobar postupak.
Htjela je izbrisati svoju prošlost.
Skrivala je činjenicu da smo njezina djeca od Petera,
pa čak i od Vidhie.
Veliko otkriće u slučaju ubojstva Sheene.
Peter Mukerjea razgovarao je s nama u India Today…
IZVANREDNE VIJESTI
…i rekao nam da je Sheenu poznavao kao Indraninu sestru.
Petere!
Moj sin, koji je u jednom trenutku bio u vezi sa Sheenom,
rekao mi je da to sa Sheenom nije točno.
Ona nije njezina sestra, nego kći.
Ali ja sam to zanemario
jer nisam mislio da je istina i rekao
da mi je Indrani rekla da to nije istina,
a ja, naravno, vjerujem svojoj supruzi.
I držao sam se toga
do te mjere da je to stvorilo jaz između mene i moga sina.
Vrlo je rijetko naići na tako složene odnose
da sin sadašnjega supruga
hoda s kćeri iz Indranina prethodnog braka.
Peter Mukerjea, Peterova prva žena, dva sina,
Rahul Mukerjea. On ostaje ovdje.
A onda imamo Indrani Mukerjea, koja ima tri supruga,
dva su bivša i svi su živi.
Drugi je suprug upleten u ubojstvo.
Njegova je kći sada kći Petera Mukerjeaja.
A kći prvoga supruga je Sheena Bora.
Ona i Rahul Mukerjea ulaze u vezu.
U vezi su, dakle, Peterov sin i Indranina kći.
Ovo je nešto veoma zanimljivo indijskoj javnosti.
Kod nas u Indiji nema obitelji Kardashian.
Je li to bio razlog,
je li bliskost između Rahula i Sheene dovela do ubojstva?
I Indrani i Peter protivili su se ovoj vezi
između Rahula i Sheene.
Situacija je tad bila jako loša.
Sheena i Rahul su se odvojili od ostatka obitelji
jer su htjeli živjeti svojim životom.
Moja mama i Sheena imale su tad užasan odnos.
Često su se prepirale.
Posvuda su letjele mnoge jako ružne riječi.
PETAK, 9.3.2012. POŠILJATELJ: SHEENABORA@GMAIL. COM
PRIMATELJ: INDRANI MUKERJEA
VEOMA SAM SRETNA I SIGURNA S RAHULOM.
NE BI LI TO RODITELJIMA/ NAJBLIŽIMA TREBALO BITI NAJVAŽNIJE?
TI SI U ŽIVOTU ČINILA SVE ŠTO TE VESELI. I JA TO ZASLUŽUJEM.
Rahul je ispitivao Indrani i Petera
zašto se Sheena nije vratila nakon susreta s Indrani.
Neprestano je zvao Indrani i Petera kako bi to pitao,
a Rahul tvrdi da je stalno mijenjala odgovore.
To je pobudilo sumnju u Rahulu
i navelo ga da počne snimati te razgovore.
Tata, slušaj, nisam to samo ja, dobro?
Nisam samo ja. Svi njezini prijatelji, razumiješ?
Prijatelji s Facebooka, interneta, posla.
Ljudi s njezina posla došli su je tražiti
govoreći da je veoma savjesna na poslu.
Nije izostala nijedan dan. U tri godine
nije ni dana izostala a da ih ne obavijesti.
Sad je nema već više od dva ili tri dana,
i nikoga nije obavijestila.
To nije u skladu s njezinim karakterom.
Čuješ li što ti govorim i možeš li to shvatiti?
Kad je Rahul probao kontaktirati Sheenu preko Indrani,
rekla mu je da je Sheena napustila Indiju
i da ne želi razgovarati s njim.
Rahula je to iznenadilo jer je, prema saznanjima policije,
tvrdio da je Sheenina putovnica kod njega.
Kako je Sheena mogla napustiti zemlju?
Sugerirao bih ti,
i to je samo sugestija, savjet, smjernica.
To jest, tako je kako je, pusti da prođe.
Ona će se vratiti kad se bude htjela vratiti.
Ako ni s kim nije u kontaktu,
pobjegla je i skriva se,
možda želi pobjeći ili je pobjegla s nekim.
Možda je taj netko izmišljen,
ne znam. Što god to bilo,
to je njezina stvar, je l' tako?
Njezina odluka.
S pravom su i mediji i policija
baš svi imali jedno pitanje na umu:
ako je Indrani ovo učinila,
kako Peter nije znao za to?
Zašto nije vjerovao vlastitom sinu
kad ga je Rahul Mukerjea očajnički nastojao uvjeriti
da Indrani laže?
Zašto se opet mene zbog nečega proziva?
Ja nisam ništa učinio, nikomu ne tajim ništa.
Sve što želim je pronaći svoju zaručnicu,
koju je netko samo pokupio i prebacio!
Tko zna kamo i tko zna u kojoj je situaciji.
-Pa… -Ti mi prigovaraš zato što nisam…
tebi rekao da sam razgovarao s njezinim šefom?
Gdje je ona, dovraga?
Gdje je? Reci ti meni.
Ti meni reci.
Kako vas kao roditelja, kao oca,
ne bi brinulo što vaš sin doživljava traume jer mu je zaručnica
nestala i nema je tri godine?
Pravo je pitanje u ovom slučaju
što su članovi obitelji, i to svi, radili tri godine
kako bi ozbiljno istražili gdje je Sheena?
ŠALJE: SHEENABORA@GMAIL. COM
Bilo je čudno jer sam primila…
ŠALJE: SHEENABORA@HOTMAIL. COM
…email od nje s drugoga računa.
Nije zvučalo kao Sheena.
„Nedostaješ mi” i takve stvari. Ali nisam se pitala
zašto je email drugačiji.
Indrani je rekla mojima baki i djedu
da je Sheena otišla nastaviti studij u SAD-u.
I rekla nam je čak da se prvih nekoliko mjeseci
želi smjestiti u tom gradu
i ne želi da je itko kontaktira.
Kad se bude privikla, ona će kontaktirati nas.
Indrani nije bila okorjela profesionalna zločinka
za koju bih pomislio da je nekoga ubila.
Vjerovao sam svemu što je rekla.
Indrani je rekla da je Sheena otišla i ja sam to prihvatio.
Mekhail i Sheena bili su prilično bliski.
Pa jasno, bili su brat i sestra.
Zajedno su od rođenja.
Bila je to jedna od onih neizgovorenih vrsta povezanosti.
Nikad nisam bila bliska s Mekhailom. Nisam se osjećala, razumijete…
dobro u njegovoj blizini.
Sa Sheenom je bilo…
Kao da nas je svemir spojio, znate? Trenutna povezanost.
Voljele smo se.
Mogu je se prisjećati.
Ali kad počnem razmišljati o svemu,
zapravo je nisam vidjela
ili joj čula glas više od deset godina,
od 2012.
Ne znam što bih o tome mislila.
Teško mi je to procesuirati jer…
nisam spremna prihvatiti
ovu stvarnost.
Doznajemo da Indrani ne surađuje s mumbajskom policijom.
Neprestano ponavlja da joj je kći u SAD-u,
koliko ona zna, i da nije ubijena.
To ne pomaže istrazi mumbajske policije
i razlog je zašto trebaju više dokaza
koji bi potvrdili činjenicu
da su ti ljudi sudjelovali u ubojstvu njezine kćeri.
Mumbajskoj će policiji biti izazov prikupiti dokaze
za ubojstvo počinjeno prije tri godine.
U Raigad šalju posebni tim iz Mumbaija.
Budući da je truplo bilo zakopano tri godine,
s njima će ići i forenzički tim koji će prikupiti dokaze.
28. KOLOVOZA 2015.
U četiri sata ujutro…
došla je mumbajska policija iz policijske postaje Khar.
Bio sam zgranut kad sam vidio
da je toliko policajaca došlo k meni tako rano izjutra.
Rekli su mi da su došli zbog događaja iz 2012. godine.
Ali kišilo je i bio je mrak,
pa im nisam mogao pokazati točno mjesto.
Trebalo nam je pet do šest sati da pronađemo truplo.
Spakirali su kostur u plastičnu vreću…
i odnijeli ga u Mumbai na daljnja ispitivanja.
I dalje ne znamo tko je pokušao odbaciti slučaj 2012.
Sve što znamo je da se dogodilo ubojstvo, da je određena osoba počinila ubojstvo,
ali ništa ne znamo o nekoj široj uroti.
Tko je nazvao i natjerao policiju da ne registrira slučaj?
To se sigurno dogodilo
pod utjecajem neke moćne nevidljive ruke.
Prema zadnjim vijestima mumbajska će policija zajednički ispitati
tri ključna igrača koji su navodno ubili Sheenu Boru.
Njezinu majku, Indrani Mukerjea,
njezina očuha, Sanjeeva Khannu,
i Indranina vozača.
Taj će trojac ispitati
načelnik mumbajske policije, Rakesh Maria.
Moram vas malo uputiti.
Rakesh Maria je čuveni Rakesh Maria.
Bio je voditelj Mumbajskog krim-odjela,
a to je vrhunska istražiteljska agencija.
Barem ih mumbajski mediji
uvijek uspoređuju sa Scotland Yardom.
On je riješio slučaj terorističke skupine, Indijskih mudžahedina,
riješio je slučaj bombaških napada 1993.
On je bio na čelu istrage
terorističkih napada u Mumbaiju 2008. godine.
Jako je dobro znao tko su Peter i Indrani Mukerjea,
tko su za medije i za indijsku publiku.
Shvatio je da je pozornost medija usmjerena na ovaj slučaj.
Izašao bi iz policijske postaje u 20.30, baš u udarnom terminu.
Znao je da će svi tu presicu prenijeti uživo.
-Tišina! -Gospodine, molimo počnite s brifingom.
Ovoga jutra otkrili smo ostatke kostura
pokojne Sheene Bore.
Otkrili smo i…
putovnicu Sheene Bore u Dehradunu.
Što niječe teoriju…
da je…
Sheena Bora otišla u SAD.
Kad mediji slučaj poput ubojstva Sheene Bore
pretvore u krimi dramu,
tada i policija postaje velik dio
postave koja igra ulogu u ovoj drami
koja vam se odvija pred očima. I toga su svjesni!
I policija zna
da ovo nije slučaj koji će se odvijati daleko od očiju javnosti.
Odigrat će se pred objektivom televizijskih kamera…
gdje je pravilo da veće naslovnice privlače veću senzaciju
i vjerojatnije je da će trendati.
Ima još nešto. Veoma je važno.
-To je samo pretpostavka. -Da.
-Možda bi bilo od koristi… -Dobro, dovršite misao.
…istražiti upletenost
nekoga tantričara ili vrača i sličnog.
Te su žene veoma jake,
ali uvijek djeluju po savjetima.
Ne šalim se.
Znate, tražite taj dodatni začin
koji priči daje aromu intrige.
Ona je odvratan čovjek i vjerojatno psihopat,
vjerojatno je ovakvo što već činila i prije.
Indrani Mukerjea odmah su pretvorili u neku vamp,
zlikovku,
u mujrim, zločinku,
jer se oko nje same
mogla izgraditi čitava jedna priča.
Kad se slučaj pojavio,
svi smo već imali zadane uloge.
Moja mama je zli ubojica,
a moj tata naivac koji ništa nije znao,
moj polubrat bio je… „siroti Rahul”.
Ja sam bila razmaženo, pomalo bahato dijete.
Ali koga god zanimao ovaj slučaj
treba Sheenu staviti na prvo mjesto.
Sve se ovdje vrti oko Sheene.
Postoji netko tko je u svemu ovom umro.
Dajmo našim gledateljima šire razumijevanje
trenutačnih zbivanja.
DETALJI NA TEMELJU SUDSKIH IZVJEŠĆA
Izvori u policiji otkrili su užasne detalje ubojstva.
24. TRAVNJA 2012. NOĆ KADA JE NESTALA SHEENA
Mumbajska policija javlja da je uvečer oko 18.30…
Indrani pozvala Sheenu u Bandru, blizu Nacionalnog koledža.
Rahul je u tom trenutku bio sa Sheenom.
Ovo je čuvena ulica Linking Road u Bandri,
a ova zgrada ispred ove trgovine
jest mjesto gdje su Indrani i Sanjeev navodno pokupili Sheenu.
Jeste li je odbacili pred Amarsons u noći ili ujutro?
-U noći! -U noći, dušo?
GLAS INDRANI MUKERJEA
Koje se to noći našla s Indrani?
Indrani je 25.8. išla u Kolkatu, pa je to bilo 24.8. u noći.
Dobro, onda je sigurno uzela…
Da ih je obavijestila vjerojatno bi idući dan uzela slobodno
jer je ostala dokasna vani.
Vjerojatno.
I otada se nije javljala.
Ponudili su joj piće u koje su podmetnuli…
DROGA U BOCI
…i potom dok je bila ošamućena,
odveli su je na usamljeno i izolirano mjesto.
Policija također tvrdi
da su Indrani i Sanjeev Khanna zadavili Sheenu.
S. KHANNA VUKAO JE SHEENU ZA KOSU
DOK JU JE INDRANI DAVILA.
SHEENA BORA SE OPIRALA, A ONDA SE UMIRILA.
Nakon što ju je ubila, osumnjičena se vratila u dom Petera Mukerjeaja u Worliju.
Te su noći truplo ostavili u ovom bungalovu
u autu u njihovoj garaži.
TIJELO JE PREBAČENO SA STRAŽNJEG SJEDALA U GARAŽU
Indrani Mukerjea našminkala je Sheenino truplo
kako bi izgledalo svježe
i kako nitko ne bi posumnjao da postoji neki problem.
Potom su truplo odveli u Raigad rano izjutra.
Rahule, da te je htjela kontaktirati
već bi te kontaktirala.
Da, da je ikoga htjela kontaktirati,
već bi ih kontaktirala. Ne, ona nikoga nije kontaktirala. Nikoga.
Da, vjerojatno zato što vidi…
Reći ću ti zašto. Ovako ja to vidim, dobro?
-Zato što ih ti sve zoveš. -Kako znamo
je li ona živa ili mrtva, Indrani?
Nije nikoga kontaktirala.
Njezino ponašanje ne znači da je mrtva.
Zašto misliš da bi bila mrtva?
Ušla je u avion i nekamo otišla. Zašto bi bila mrtva?
Mislim, neću razmišljati… Zašto bih pomislila da je mrtva?
Iskreno, ne mogu vjerovati…
ti si ta koja bi trebala biti zabrinuta.
Mislim da se ti zbog toga uopće ne trebaš brinuti, Rahule.
Indrani Mukerjea nije nekakva bogatašica koju treba olako shvaćati
i reći da je slijedila neki složeni tok misli.
Treba je gledati kao okorjelu zločinku
koja je počinila najgnjusnije zlodjelo.
Spremna sam, ljudi. Izvolite, pitajte me što god želite.
Prijevod titlova: Ksenija Švarc